recursal/SuperWikiNEXT-32B huggingface dataset:
**জন গর্ডন ডিউজ** (ইংরেজি: John Dewes; জন্ম: ১১ অক্টোবর, ১৯২৬ - মৃত্যু: ১২ মে, ২০১৫) চেশায়ারের ল্যাচফোর্ডে জন্মগ্রহণকারী ইংরেজ আন্তর্জাতিক ক্রিকেটার ছিলেন। ১৯৪৮ থেকে ১৯৫০ সাল পর্যন্ত ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে কেমব্রিজ বিশ্ববিদ্যালয় ও কাউন্টি ক্রিকেটে মিডলসেক্সের প্রতিনিধিত্ব করেছেন **জন ডিউজ**।

খেলোয়াড়ী জীবন
---------------

১৯৪৫ সালে লর্ডসে অস্ট্রেলিয়ার বিপক্ষে তৃতীয় ভিক্টরি টেস্টে ইংল্যান্ড দলের পক্ষে খেলেন। ঐ খেলায় অংশগ্রহণের মাধ্যমে তার প্রথম-শ্রেণীর ক্রিকেটে অভিষেক ঘটে। ১৯৪৮ সালে ডোনাল্ড ব্র্যাডম্যানের নেতৃত্বাধীন অপরাজেয় দলের বিপক্ষে তার পূর্ণাঙ্গ টেস্ট অভিষেক হয়। কিন্তু, রে লিন্ডওয়াল ও কিথ মিলারের উদ্বোধনী জুটির বোলিং আক্রমণে তাকে রান সংগ্রহ করতে বেশ বেগ পেতে হয়।

১৯৫০ সালের গ্রীষ্মে ওয়েস্ট ইন্ডিজের বিপক্ষে দুই টেস্টের সিরিজে অংশগ্রহণ করেন। সনি রামাদিন ও আল্ফ ভ্যালেন্টাইনের স্পিন বোলিং মোকাবেলা করে ৬৭ রান তোলেন। ১৯৫০-৫১ মৌসুমে অস্ট্রেলিয়া সফরে খেলার জন্য মনোনীত হন ও দুই টেস্টে খেলেন। কিন্তু সবগুলো টেস্টের মাত্র তিন ইনিংসে দুই অঙ্কের ঘরে পৌঁছেন ও কেবলমাত্র একবার পঞ্চাশের কোটা অতিক্রম করতে সক্ষমতা দেখান। অস্ট্রেলিয়া সফর শেষে তিনি তেমন সফলতা পাননি।

ঘরোয়া ক্রিকেট
--------------

১৯৪৯ মৌসুমে এসেক্সের বিপক্ষে হুবার্ট ডগার্টের সাথে ৪২৯ রানের নিরবচ্ছিন্ন জুটি গড়ে রেকর্ড গড়েন। ১৯৫০ মৌসুমে সফরকারী ওয়েস্ট ইন্ডিজের বিপক্ষে কেমব্রিজের পক্ষে ডেভিড শেফার্ডের সাথে প্রথম উইকেটে ৩৪৩ রানের জুটি গড়েন। ঐ মৌসুমে ডিউজের স্বর্ণালী মৌসুম ছিল। সমগ্র মৌসুমে ৫৯.৩১ গড়ে নয় সেঞ্চুরিসহ ২,৪৩২ রান তোলেন।

অবসর
----

খেলোয়াড়ী জীবন থেকে অবসর নেয়ার পর তিনি শিক্ষকতা পেশায় চলে যান। টনব্রিজ স্কুল ও রাগবি স্কুলের শিক্ষক ছিলেন। এরপর ১৯৫৮ থেকে ১৯৬৩ সাল পর্যন্ত সিডনির বার্কার কলেজে প্রধানশিক্ষকের দায়িত্ব পালন করেন। সেখান থেকে হাউজমাস্টার হিসেবে ইংল্যান্ডে ফিরে যান ও ডালউইচ কলেজ থেকে ১৯৮৭ সালে অবসর নেন। তার পুত্র অ্যান্থনি (জিম) ১৯৭৮ ও ১৯৭৯ সালে কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন। ১২ মে, ২০১৫ তারিখে ৮৮ বছর বয়সে তার দেহাবসান ঘটে।

তথ্যসূত্র
---------

1. 1 2  Bateman, Colin (১৯৯৩)। *If The Cap Fits*। Tony Williams Publications। পৃষ্ঠা 54। আইএসবিএন 1-869833-21-X। সংগ্রহের তারিখ ২০ এপ্রিল ২০১১।
2. ↑  Anthony Dewes at Cricket Archive
3. ↑  "Obituary: John Dewes"। *The Times (subscription needed)*। ১৪ মে ২০১৫। সংগ্রহের তারিখ ১৫ মে ২০১৫।
4. ↑  "*John Dewes, cricketer - obituary"*। *The Daily Telegraph*। ১২ মে ২০১৫। সংগ্রহের তারিখ ১৩ মে ২০১৫।

আরও দেখুন
---------

* কিথ মিলার
* ইংল্যান্ড ক্রিকেট দল
* মেরিলেবোন ক্রিকেট ক্লাব

বহিঃসংযোগ
---------

* ইএসপিএনক্রিকইনফোতে জন ডিউজ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জন ডিউজ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মাহবুব আলম পল্লব** বাংলাদেশি অভিনেতা ও পরিচালক। তিনি দক্ষিণ কোরীয় চলচ্চিত্রে সম্পৃক্ত আছেন। তিনি এশিয়া মিডিয়া কালচার ফ্যাক্টরি অ্যান্ড ফ্রিপোর্ট এর পরিচালক । তিনি চলচ্চিত্র প্রযোজক এবং অভিনেতা হিসেবে কোরিয়ান সমাজে অভিবাসীদের প্রতি দৃষ্টিভঙ্গি তুলে ধরেছেন ।

অভিনয়ে আগমন
------------

মাহবুব আলম পল্লব ১৯৯৯ সালে বাংলাদেশ থেকে দক্ষিণ কোরিয়াতে অভিবাসী কর্মী হিসেবে যান । তিনি ২০০২ সাল থেকে প্রবাসী শ্রমিকদের জন্য ফিল্ম বানাতে শুরু করেন । ২০০৫ সালে তিনি "Dream of Revenge" নামে একটি শর্ট ফিল্মে অভিনয় করেন । পরে তিনি ২০০৭ সাল থেকে দক্ষিণ কোরিয়ার প্রাথমিক বিদ্যালয়ে আন্তর্জাতিক সংস্কৃতি বিষয়ে শিক্ষকতা করেন। সেখানে তিনি শ্রমিকদের ন্যায্য অধিকার আদায়ে আন্দোলনে জড়িয়ে পড়েন । কোরিয়ান মানুষদের কাছে এই বিষয়টিকে ভালভাবে তুলে ধরতে তিনি ডকুমেন্টারি-চলচ্চিত্রের সাথে যুক্ত হন । ২০০৯ সালে মুক্তি পায় তার প্রথম চলচ্চিত্র "Where is Ronny..." । এখানে তিনি নামভূমিকায় অভিনয় করেন । একই বছরে মুক্তিপ্রাপ্ত হয় "বান্ধবী" । "বান্ধবীতে" তিনি করিম নামে একজন অভিবাসী শ্রমিকের চরিত্রে অভিনয় করেন । এখানে বর্ণবাদ , অবৈধ অভিবাসন এর মত সামাজিক কিছু জটিল বিষয়ের পাশাপাশি বন্ধুত্বের অমূল্য সম্পর্ক চিত্রায়িত হয়েছে । এই চলচ্চিত্রের মাধ্যমে তিনি চলচ্চিত্র অঙ্গনে বেশ পরিচিত হন। তিনি তার ক্যারিয়ার এবং কাজ নিয়ে বলেছেন "যদিও আমি একজন অপেশাদার অভিনেতা ,তবে আমি আশা করি ভবিষ্যতে আরও মাল্টিকালচারাল মুভিতে কাজ করব । "

মাহবুবের কাজ
------------

* Where is Ronny...
* বান্ধবী
* City of Crane
* Love in Korea(Documentary)
* Black Gull
* Chinese Winter
* My friend and his wife
* Pained
* You Are My Vampire
* Cheo Yong

সম্মাননা
--------

মাহবুব আলম তার কাজের সাংস্কৃতিক বৈচিত্র্যের জন্য বিশেষ পুরস্কার হিসেবে ৩১তম শেজং কালচার অ্যাওয়ার্ড পান ।

বাংলাদেশে মাহবুবের পরিচিতি
--------------------------

বাংলাদেশে মানুষ কোরিয়ার চলচ্চিত্রে দেখে পরিচিত হয় । তবে যৎসামান্য মানুষই তার সম্পর্কে জানত । জাতীয় "দৈনিক প্রথম আলো"তে ২০০৯ সালে তার ছবি "বান্ধবী"(Bandhobi) নিয়ে ফিচার লেখা হয় । ২০১৪ সালে জনপ্রিয় ম্যাগাজিন অনুষ্ঠান ইত্যাদি তে তাকে আমন্ত্রণ করা হয় এবং তার বিভিন্ন কাজ সম্পর্কে জানানো হয়।

আরও দেখুন
---------

* বান্ধবী (চলচ্চিত্র)

তথ্যসূত্র
---------

1. ↑  "Bandhobi"।
2. ↑  "Foreign actors shine in Korean films"।
3. ↑  "Mahbub Alam in TEDtalk"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৪।
4. ↑
5. ↑
6. ↑
7. ↑

বহিঃসংযোগ
---------
**মুহাম্মদ আখতার** ১৯৭১ সালের বাংলাদেশের মুক্তিযুদ্ধে শহীদ বুদ্ধিজীবিদের একজন।  নিজগৃহে মুক্তিযোদ্ধাদের আশ্রয় দেয়ার কারণে তিনি রাজাকার-আলবদরদের রোষানলে পড়েন। সত্তরের
দশকে তখনকার পূর্ব পাকিস্তানে ললনা নামে নারীদের একটি
সাপ্তাহিক পত্রিকা প্রচলিত ছিল। মুহাম্মদ আখতার ছিলেন এই পত্রিকার কর্মাধ্যক্ষ।

জন্ম ও কর্মজীবন
---------------

মুহাম্মদ
আখতারের জন্ম টাঙ্গাইলের ধনবাড়ি গ্রামে ১৯৪০ সালের ১৯ জানুয়ারি। বাবা
হাফেজ মীর মো. হাসান। ১৯৫৭ সালে তার স্কুলশিক্ষা সম্পন্ন হয় টাঙ্গাইলে। এরপর
ময়মনসিংহের আনন্দমোহন কলেজে তিনি কিছুদিন
পড়াশোনা করেন। ষাট
দশকের মাঝামাঝি ঢাকায় এসে তিনি
সাংবাদিকতা, বিশেষ করে মুদ্রণশিল্পের
সঙ্গে ঘনিষ্ঠভাবে যুক্ত হন।এরপরে যোগ দেন দৈনিক ইত্তেফাকে, সংশোধনী বিভাগে। বাংলা বর্ণমালার সংস্কার নিয়ে বেশ কয়েকটি নিবন্ধ লেখেন তিনি।
তিনি রেডিও পাকিস্তানের এলান
পত্রিকার প্রকাশনার সঙ্গে যুক্ত হন। পরে
তিনি ইস্টার্ন প্রিন্টিং অ্যান্ড প্যাকেজেস লিমিটেডে যোগ দেন।
এখান থেকেই প্রকাশিত হতো
সাপ্তাহিক ললনা।

মুক্তিযুদ্ধে ভূমিকা
-------------------

মুহাম্মদ আখতার ঢাকার পুরানা পল্টনের একটি বাড়িতে বসবাস করতেন। সেখান থেকে পৃথিবী নামে একটি পত্রিকা প্রকাশনা করতেন তিনি। যদিও মুক্তিযুদ্ধে পত্রিকাটির স্বাধীনতাবিরোধী ভূমিকা ছিল। পত্রিকার সঙ্গে জড়িত বেশির ভাগ ছিল পাকিস্তান সেনাবাহিনীর সহযোগী আলবদর বাহিনীর সদস্য। মুক্তিযুদ্ধের সময় তার বাসায় মুক্তিযোদ্ধারা আশ্রয় নিতেন। অনেককে তিনি প্রথমে নিজের বাসায় রেখে পরে কুমিল্লার রামচন্দ্রপুরের পথে আগরতলা যাবার পথ-ঘাট চিনিয়ে দিতেন। একাত্তরের ১৪ ডিসেম্বর প্রগতিশীল ও স্বাধীনতাপ্রিয় মুহাম্মদ আখতারকে তার বাসা থেকে আলবদররা ধরে নিয়ে যায়। ১৮ ডিসেম্বর রায়ের বাজার বধ্যভূমিতে আরও অনেকের সঙ্গে তার বিকৃত মরদেহ পাওয়া যায়।

তথ্যসূত্র
---------

1. ↑  "উপেক্ষিতই রয়ে গেলেন ধনবাড়ীর শহীদ বুদ্ধিজীবী মুহাম্মদ আখতার"। *banglanews24.com*। ২০১৯-১২-১৫। সংগ্রহের তারিখ ২০২২-০১-১২।
এটি গ্রেগরীয় বর্ষপঞ্জী অনুযায়ী ১০৭০-এর দশক। এটি শুরু হয়েছে ১লা জানুয়ারি, ১০৭০ থেকে এবং শেষ হয়েছে ৩১ ডিসেম্বর, ১০৭৯ তারিখে।

ঘটনা
----

### ১০৭০

এই অনুচ্ছেদটি ১০৭০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৭১

এই অনুচ্ছেদটি ১০৭১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৭২

এই অনুচ্ছেদটি ১০৭২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৭৩

এই অনুচ্ছেদটি ১০৭৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৭৪

এই অনুচ্ছেদটি ১০৭৪ থেকে অন্তর্ভুক্ত করা। (সম্পাদনা | ইতিহাস)
* ফেব্রুয়ারি ৭ — মন্টেসার্চিওর যুদ্ধে নরম্যানদের হাতে যুবরাজ বেনেভেন্তোর চতুর্থ পান্ডুলফ নিহত হন।
* লিয়াও রাজবংশ এর সম্রাট খিতান জাতির সবার নামে পদবী যোগ করার একটি প্রস্তাব প্রত্যাখ্যান করেন।
* William the Conqueror টাওয়ার অফ লন্ডন নির্মাণের আদেশ দেন।

### ১০৭৫

এই অনুচ্ছেদটি ১০৭৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৭৬

এই অনুচ্ছেদটি ১০৭৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৭৭

এই অনুচ্ছেদটি ১০৭৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৭৮

এই অনুচ্ছেদটি ১০৭৮ থেকে অন্তর্ভুক্ত করা। (সম্পাদনা | ইতিহাস)
==== জানুয়ারি-মার্চ ====১৭ ই মার্চ আব্দুল কাদের জীলানির জন্মদিন

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১০৭৯

এই অনুচ্ছেদটি ১০৭৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

* সং রাজবংশ সাংহাইয়ের সানজিয়াং জেলার তিয়ানমশান পাহাড়ে হুঝু প্যাগোডা নির্মাণ করে।

1. ↑  "Shanghai's 1,000-year-old leaning tower surpasses Pisa's"। *www.chinadaily.com.cn*। ২০১৫-০৬-০৩। সংগ্রহের তারিখ ২০২০-০৫-২৬।
**বিমানবিহারী মজুমদার**  , ভাগবতরত্ন (English Bimanbehari Mazumdar, Bhagbatratna) (৭ জানুয়ারি, ১৯০০ - ১৮ নভেম্বর, ১৯৬৯) ছিলেন বিংশ শতকের প্রথমার্ধে একাধারে ইতিহাস ও অর্থনীতির পণ্ডিত অন্যদিকে বৈষ্ণব সাহিত্যের এক অন্যতম লেখক ও কবি।

জন্ম ও শিক্ষাজীবন
-----------------

বিমানবিহারী মজুমদারের জন্ম বৃটিশ ভারতের নদীয়া জেলার কুমারখালিতে। পিতার নাম শ্রীশচন্দ্র মজুমদার। বিমানবিহারীর স্কুলের পড়াশোনা নবদ্বীপে। ১৯১৭ খ্রিস্টাব্দে নবদ্বীপ হিন্দু স্কুল থেকে ম্যাট্রিক পাশ করেন এবং ভর্তি হন বহরমপুরের কৃষ্ণনাথ কলেজে। এখান থেকে ইতিহাসে দ্বিতীয় স্থান অধিকার করে বি.এ পাশ করেন। ১৯২৩ খ্রিস্টাব্দে কলকাতা বিশ্ববিদ্যালয়ের ইতিহাসে এম.এ পরীক্ষায় প্রথম শ্রেণীতে দ্বিতীয় হন এবং পরে অর্থনীতিতেও এম.এ পাশ করেন।

কর্মজীবন
--------

বিমানবিহারী এরপর পাটনা'র বি. এন. কলেজে ইতিহাস ও অর্থনীতির অধ্যাপনা দিয়ে কর্মজীবন শুরু করেন। এখানে অধ্যাপনাকালে ঊনবিংশ শতকের রাজা রামমোহন রায়ের সময়কাল হতে দয়ানন্দের সময়কাল (১৮২১ -৮৪) পর্যন্ত সময়ে রাজনৈতিক চিন্তাধারার ইতিহাস ও তার সহায়ক গ্রন্থ রচনা করে ১৯৩২ খ্রিস্টাব্দে  কলকাতা বিশ্ববিদ্যালয়ের প্রেমচাঁদ-রায়চাঁদ বৃত্তি লাভ করেন। চৈতন্যচরিতের উপাদান’ গবেষণা-গ্ৰন্থ বাংলায় রচনা করে ১৯৩৭ খ্রিস্টাব্দে  কলকাতা বিশ্ববিদ্যালয়ের পি-এইচডি হন। তার বাংলায় রচিত গবেষণা-গ্ৰন্থ বিশ্ববিদ্যালয়ের ইতিহাসে প্ৰথম এই সম্মান লাভ করে। কর্মজীবনে বিমানবিহারী ইতিহাস ও অর্থনীতিতে পাণ্ডিত্য এবং প্রতিষ্ঠা অর্জন করলেও বৈষ্ণব সাহিত্যের উপর মূল্যবান গ্ৰন্থ রচনা করেন এবং কালক্রমে বৈষ্ণব সমাজে শীর্ষস্থানীয় শ্রদ্ধেয় ব্যক্তির স্থান অর্জন করেন এবং 'ভাগবতরত্ন' উপাধিতে ভূষিত হন। জীবনের বেশিরভাগ সময় পাটনাতেই অতিবাহিত করেন। ১৯৪৫ খ্রিস্টাব্দে বিহারের আরায় অবস্থিত হরপ্রসাদ দাস জৈন কলেজের অধ্যক্ষ হন। ১৯৫২ খ্রিস্টাব্দে বিহার বিশ্ববিদ্যালয়ের কলেজ-পরিদর্শক নিযুক্ত হন এবং ১৯৫৯ খ্রিস্টাব্দে অবসর নেন। ১৯৬৫ খ্রিস্টাব্দ হতে আমৃত্যু তিনি পাটনা বিশ্ববিদ্যালয়ের ইউজিসি গবেষক অধ্যাপক ছিলেন। বিমানবিহারী বৈষ্ণব সাহিত্য ছাড়া অন্যান্য বিষয়ের উপর গ্ৰন্থ রচনা করেছেন।

রচনাবলি
-------

* History of Political Thought: From Rammohun to Dayananda: 1821–84'
* ‘History of Religious Reformatinion in India in the Nineteenth century’
* 'চৈতন্যচরিতের উপাদান'(১৯৫৯)
* ‘চণ্ডীদাসের পদাবলী’ (১৯৬০)
* ‘ষোড়শ শতাব্দীর পদাবলী সাহিত্য’ (১৯৬১)
* ‘পাঁচশত বৎসরের পদাবলী’(১৯৬১)
* 'জ্ঞানদাস ও তাঁহার পদাবলী' (১৩৮২ ব)
* 'রবীন্দ্রসাহিত্যে পদাবলীর স্থান' (১৯৬১)
* 'গোবিন্দদাসের পদাবলী ও তাঁহার যুগ' (১৯৬১)
* 'ভারতের শাসন পদ্ধতি' (১৯৬৩)
* ‘শ্ৰীশ্ৰীক্ষণদাগীতচিন্তামণি’
* 'রাষ্ট্রবিজ্ঞান'

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৪৮৭, আইএসবিএন ৯৭৮-৮১-৭৯৫৫-১৩৫-৬
নূডহোক শহর থেকে চ্যাপম্যান’স পিক।
চ্যাপম্যান’স পিক ড্রাইভের ভিডিও।
**চ্যাপম্যান'স পিক** দক্ষিণ আফ্রিকার হাউট সাগর এবং নূডহোক শহরের মাঝামাঝি কেপ উপদ্বীপে অবস্থিত একটি পর্বতের নাম। পর্বতের পশ্চিম অংশটি খাড়াভাবে আটলান্টিক মহাসাগরে নেমে এসেছে যার উচ্চতা কয়েকশত মিটার। পর্বতের এই খাড়া অংশের কিনারা ধরে ‘চ্যাপম্যান’স পিক ড্রাইভ’ নামক একটি দর্শনীয় রাস্তা রয়েছে যা হাউট সাগরের সাথে নূডহোক শহরের সংযোগ স্থাপন করেছে। চ্যাপম্যান’স পিক ড্রাইভে ‘কেপ আরগাস সাইকেল রেস’ এবং ‘টু ওশান ম্যারাথন’ নামক দক্ষিণ আফ্রিকার দুটি সবচেয়ে বড় অংশগ্রহণমূলক প্রতিযোগিতা অনুষ্ঠিত হয়।

ইতিহাস
------

জন চ্যাপম্যান নামে একজন ইংরেজ পাইলট যিনি ১৬০৭ সালে একটি জাহাজে কর্মরত ছিলেন ও জাহাজটি হাউট সাগরে নষ্ট হয়ে যায়। এ সময় জাহাজের ক্যপ্টেন তার পাইলটকে উপকূলে পাঠিয়েছিলো রসদ অনুসন্ধানের জন্য। পরবর্তীতে জন চ্যাপম্যানের নাম অনুসারে চ্যাপম্যান'স পিকের নামকরণ করা হয়। ১৯১৫ থেকে ১৯২২ সালের মধ্যে চ্যাপম্যান'স পিক ড্রাইভ পাহাড় কেটে তৈরি করা হয়েছিলো। সে সময় এটি প্রকৌশল বিদ্যায় অন্যতম একটি মাইলফলক হিসেবে বিবেচনা করা হত। ১৯৯১ সালে মার্সেডিজ-বেঞ্জ তাদের বিজ্ঞাপনে এই সড়কটিকে দেখিয়েছিল যেখানে তারা ১৯৮৮ সালে এ সড়কে ঘটা একটি দূর্ঘটনাকে পূণ:নির্মাণ করে সেটির সাপেক্ষে মার্সেডিজ-বেঞ্জের নিরাপত্তার দিকটি তুলে ধরেছিলো।

১৯৯০-এর দশকে একজন ব্যক্তি এই সড়কে পাথরে চাপায় পিষ্ঠ হয়ে মৃত্যুবরণের পর সেটি নিয়ে আইনি লড়াই শুরু হলে রাস্তাটি বন্ধ করে দেওয়া হয়। পরবর্তীতে অবকাঠামো ঠিক করার পর পুনরায় সড়কটি চালু হয়। ২০০৫ সাল থেকে এ সড়কে যাতায়াতের জন্য প্রতিটি গাড়ির উপর কর আরোপ করা হয়। ২০০৮ সালে সড়কের উপর পর্বতের কিছু অংশে ঝুঁকি ধরা পরার পর ১৯ জুন কয়েক মাসের জন্য এটি বন্ধ করে দেওয়া হয়।

তথ্যসূত্র
---------

1. ↑  "History of Chapman's Peak Drive"। chapmanspeakdrive.co.za। সংগ্রহের তারিখ ৪ জুন ২০১৬।
2. ↑  *Chapman's Peak Drive* উদ্ধৃতি টেমপ্লেট ইংরেজি প্যারামিটার ব্যবহার করেছে (link)

উইকিমিডিয়া কমন্সে **চ্যাপম্যান'স পিক** সংক্রান্ত মিডিয়া রয়েছে।
**গাদোয়াল শাড়ি** হল ভারতের যোগুলাম্বা গাদোয়াল জেলার গাদোয়ালের তৈরি ঐতিহ্যগত শাড়ি। এই শাড়ি জরির জন্য জনপ্রিয়। এই শাড়িগুলি প্রস্তুত করা হয় খাঁটি রেশম, খাঁটি সুতো (কটন) এবং খাঁটি তসর অথবা যে কোন দুটি উপাদানের সংমিশ্রনে জরির কাজ সহকারে। এই হস্তশিল্প ভারতের ভৌগোলিক অস্তিত্বের ইঙ্গিত দেয়।

শাড়ি
-----

স্থানীয় তাঁতিরা এতোই প্রতিভাবান ছিল যে তাদের বোনা ফ্যাব্রিক ৫.৫ মিটার লম্বা শাড়ি দেশলাইয়ের বাক্সে ভরে রাখা যেত। গাদোয়াল শাড়ি ১৯৩০ সাল থেকে খুব জনপ্রিয় হয়েছে। এটি রেশম সুতার তৈরি শাড়ি যা সংযুক্ত সিল্ক সীমানা এবং রেশম বালিশ দিয়ে তৈরি করা হয়।

গাদোয়াল তাঁত সেন্টার
---------------------

গাদোয়াল তাঁত সেন্টার আনুমানিক ১৯৪৬ সালে মরহুম রতন বাবু রাও প্রতিষ্ঠাতা করেন। এবং এটি সনাতন গাদোয়াল শাড়ি সংক্রান্ত সচেতনতা তৈরি করার জন্য সবচেয়ে বেশি পরিচিত হচ্ছে। প্রথাগত শাড়ি সংক্রান্ত সচেতনতা তৈরি করার জন্য তার দোকান সবচেয়ে বেশি বিখ্যাত হয়েছে.

নামকরনের ইতিহাস
---------------

গাদোয়াল শাড়ির উদ্ভব আনুমানিক ২০০বছর আগে হয়েছিল। সেই সময় অধুনা গাদোয়াল শহর ছিল একটি ছোট রাজ্যের রাজধানী যার নাম ছিল *সংস্থানম*। উক্ত রাজ্যের মহারানী, অধিলক্ষ্মী দেবাম্মা, এই গাদোয়াল শাড়ির কারিগরদের সূচিত এবং উন্নিত করেন কিছু বুননকারীর সহায়তায়। এই বুননকারীরা দেশের বিভিন্ন উপকূলবর্তী অঞ্চল থেকে গাদোয়ালে আসেন। প্রাথমিক ভাবে গাদোয়াল শাড়িকে বলা হত *মধ্যমপেটা*। যেহেতু এই শাড়ি উৎপাদন শিল্পের সম্পূর্নটাই অধুনা গাদোয়াল শহর কেন্দ্রিক তাই সময়ের সাথে সাথে এই জাতীয় শাড়ি *গাদোয়াল শাড়ি* হিসাবেই পরিচিত এবং জনপ্রিয় হয়েছে।

চিত্রশালা
---------

তথ্যসূত্র
---------

1. 1 2  "*Gorgeous Gadwal*"। *Deccan Herald*। সংগ্রহের তারিখ ২৮ জানুয়ারি ২০১৬।
2. ↑  "State Wise Registration Details of G.I Applications" (পিডিএফ)। *Geographical Indication Registry*। পৃষ্ঠা 5। ১ ফেব্রুয়ারি ২০১৬ তারিখে মূল (PDF) থেকে আর্কাইভ করা। সংগ্রহের তারিখ ২৮ জানুয়ারি ২০১৬।
3. ↑  "*Geographical Indications Journal No 32* "(পিডিএফ)। ৯ আগস্ট ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জানুয়ারি ২০১৬।
এই নিবন্ধটি ১৯৩০ খ্রিষ্টাব্দের চট্টগ্রাম অস্ত্রাগার লুণ্ঠনের সঙ্গে যুক্ত বিপ্লবী ও শিল্পোদ্যোগী সম্পর্কে। এটিকে বিভূতিভূষণ সরকার, ১৯০৮ খ্রিষ্টাব্দের আলিপুর বোমা মামলার সঙ্গে যুক্ত বিপ্লবী - এর সাথে গুলিয়ে ফেলবেন না।

বিভূতিভূষণ সরকার
'**বিভূতিভূষণ সরকার'** (২ মে ১৯১৭ - ২২ জানুয়ারি ১৯৭২) একজন ব্রিটিশ বিরোধী স্বাধীনতা সংগ্রামী এবং শিল্পোদ্যোগী। তিনি কৃষ্ণা গ্লাস ওয়ার্কস শিল্পসংস্থার প্রতিষ্ঠাতা।

বিভূতিভূষণ সরকার ১৯১৭ সালের ২ মে চট্টগ্রামের রাউজান থানার চিকদাইর গ্রামে জন্মগ্রহণ করেন।

১৯৩০ খ্রিষ্টাব্দে মাস্টারদা সূর্য সেনের নেতৃত্বে চট্টগ্রাম বিপ্লব সংগঠিত হয়। বিভূতিভূষণের তখন মাত্র ১৩ বছর বয়স। কিন্তু এই বয়সেই তিনি বিপ্লবী দলের সঙ্গে যুক্ত হয়ে যান। চট্টগ্রাম অস্ত্রাগার লুন্ঠনের সঙ্গে যুক্ত বিপ্লবীদের সাথে যোগাযোগের কারণে তিনি চট্টগ্রাম অস্ত্রাগার আক্রমণ মামলায় অভিযুক্ত হয়ে গ্রেপ্তার হন। তিনি সাজাপ্রাপ্ত হয়ে বার্মার আকিয়াব প্রদেশের থারওয়াডি জেলে বন্দী হন। কারাগার থেকে তিনি আসন্ন ম্যাট্রিক পরীক্ষার প্রস্ততি নিতে চেয়েছিলেন কিন্তু কর্তৃপক্ষ কারাগারে তাকে পড়াশোনার সুযোগ দানে অস্বীকার করলে তিনি প্রতিবাদ করেন। ম্যাট্রিক পরীক্ষার দুই মাস আগে তিনি জেল থেকে ছাড়া পেয়ে পরীক্ষা দিয়ে কৃতিত্বের সাথে উত্তীর্ণ হন। তিনি এরপর আইএসসি পরীক্ষায় দ্বিতীয়, বিএসসি পরীক্ষায় প্রথম শ্রেনীতে প্রথম এবং এমএসসিতে প্রথম শ্রেনীতে দ্বিতীয় স্থান অধিকার করেন। তিনি আইসিএস পরীক্ষার জন্য মনোনীত হন কিন্তু বিপ্লবী রাজনীতির সঙ্গে যোগ থাকার জন্য তাকে ব্রিটিশ সরকার পরীক্ষায় বসার অনুমতি দেয়নি।

এরপর বিভূতিভূষণ সরকার শিল্পোদ্যোগী হিসাবে নিজেকে প্রতিষ্ঠিত করার সিদ্ধান্ত নেন। তিনি চট্টগ্রাম থেকে কলকাতায় চলে আসেন এবং দক্ষিণ কলকাতার একজন বিখ্যাত ডাক্তারের কন্যা কৃষ্ণাকে বিবাহ করেন।

১৯৪৩ খ্রিষ্টাব্দে তিনি ৬ হাজার টাকার পুঁজি নিয়ে কলকাতার যাদবপুরে একটি শিল্প প্রতিষ্ঠা করেন। তার স্ত্রীর নামে এই সংস্থাটির নাম হয় 'কৃষ্ণা গ্লাস ওয়ার্কস'। তার পরিচালনায় কৃষ্ণা গ্লাস ওয়ার্কস একটি বড় কাঁচ পাত্র উৎপাদনকারী সংস্থাতে পরিণত হয়। ষাটের দশকের শেষের দিকে এটি ভারতের অন্যতম কাঁচশিল্পের মর্যাদা লাভ করে। সেই সময় যাদবপুর, বারুইপুর ও মুম্বাইতে কৃষ্ণা গ্লাস ফ্যাক্টরির তিনটি শাখা শুরু হয়। এগুলিতে প্রায় ২৫০০ কর্মীর কর্মসংস্থানের সুযোগ হয়। তিনি অল ইন্ডিয়া গ্লাস ম্যানুফ্যাকচারার্স অ্যাসোসিয়েশনের প্রেসিডেন্ট এবং রপ্তানি উন্নয়ন কাউন্সিলের চেয়ারম্যান নির্বাচিত হন। এছাড়া তিনি দক্ষিণ কলকাতা রোটারি ক্লাবের সভাপতি নির্বাচিত হন।

বিভূতিভূষণ সরকার দুই পুত্র এবং এক কন্যার পিতা। তার এক পুত্র ডাঃ কুনাল সরকার প্রতিষ্ঠিত হৃৎপিণ্ড শল্যচিকিৎসক।

বিভূতিভূষণ সরকার ১৯৭২ সালের ২২ জানুয়ারি আকস্মিকভাবে হৃদরোগে আক্রান্ত হয়ে মাত্র ৫৫ বছর বয়সে মারা যান।

তথ্যসূত্র
---------

1. 1 2 3 4 5 6 7  অগ্নিযুগের বিপ্লবী বিভূতিভূষণ সরকার - প্রথম আলো
2. ↑  "বিভূতিভূষণ সরকার যিনি স্বাধীনতার বিপ্লব থেকে শিল্প বিপ্লব করেছিলেন"। সংগ্রহের তারিখ ২০২৩-০৫-১২।
3. 1 2 3 4  "মাস্টারদা-র 'ছাত্র', চট্টগ্রাম অস্ত্রাগার লুণ্ঠনের সেনানী, বাবা বিভূতিভূষণের স্মৃতিচারণায় ছেলে কুণাল সরকার"। সংগ্রহের তারিখ ২০২৩-০৫-১২।

বহিঃসংযোগ
---------

* জন্মশতবর্ষে বিপ্লবী বিভূতি ভূষণ সরকার[*স্থায়ীভাবে অকার্যকর সংযোগ*]
**চ্যাপা শুঁটকি** বাংলাদেশের একটি স্থানীয় খাদ্য। এটি দেশের বিভিন্ন অঞ্চলে বিভিন্ন নামে পরিচিত। যেমন- চ্যাপা, চ্যাপা শুঁটকি, সিধল বা সিদঈল, হিদল (আঞ্চলিক নাম ময়মনসিংহ ও কুমিল্লা অঞ্চল), ব্যারমা (পার্বত্য অঞ্চলে)। এটি ইংরেজি শব্দ Semi-fermented fish নামে বহির্বিশ্বে পরিচিত।

সাধারণত বিভিন্ন প্রজাতির মাছ রোদে শুকিয়ে শুঁটকি উৎপাদন করা হয়। দেশী জাতের মাছের শুঁটকি সবচেয়ে বেশি উৎপাদিত হয় বাংলাদেশের হাওরাঞ্চল। দেশের উত্তর-পূর্বাঞ্চলের দরিদ্র জনগোষ্ঠীর বড় একটি অংশ সনাতন পদ্ধতিতে মাছ প্রক্রিয়াকরণ করে তাদের জীবিকা নির্বাহ করে থাকে। সাধারণত এসব শুঁটকি মাছ দিয়েই চ্যাপা শুঁটকি নামক বিশেষ একটি মৎস্যপণ্য উৎপাদন করা হয়। পুঁটি মাছের শুঁটকি এ পণ্য উৎপাদনের মূল কাঁচামাল হিসেবে ব্যবহার করা হয়। এটি সনাতন পদ্ধতির গাঁজন প্রক্রিয়া দ্বারা প্রস্তুত করা হয় এবং এটি তৈরিতে তেমন কোন প্রযুক্তিগত জ্ঞানের প্রয়োজন পড়ে না। চ্যাপা শুঁটকি আমিষের একটি সহজলভ্য উৎস এবং আমাদের দেশের অনেকেই এর বিশেষ বৈশিষ্ট্য মণ্ডিত স্বাদ এবং গন্ধের জন্য একে খাদ্য হিসাবে ব্যবহার করে থাকে।

চ্যাপা শুঁটকির উপযোগী মৎস্য প্রজাতি
-----------------------------------

চ্যাপা শুঁটকির জন্য উত্তম প্রজাতি হচ্ছে পুঁটি বা জাঁত পুঁটি। 

বাংলাদেশে বেশ কয়েক প্রজাতির পুঁটিমাছ রয়েছে যেগুলো চ্যাপা শুঁটকি তৈরিতে ব্যবহৃত হয়। যথা-

* পুঁটি বা জাঁত পুঁটি (*Puntius stigma*)
* তিত পুঁটি (*Puntius ticto*)
* সরপুঁটি (*Puntius sarana*)

এছাড়াও অন্যান্য প্রজাতির মাছ দিয়েও এ পণ্য তৈরি করা যায়, যেমন-

* জাল পুঁটি বা ভাদি পুঁটি, Spot-fin swamp barb, *Puntuis sophora*
* ফাঁসা, Gangetic hairfin anchovy, *Setipinna phasa*
* তেলি ফাঁসা, Scaly hairfin anchovy, *Setipinna taty*
* চাপিলা বা খয়রা, Indian River shad, *Gudusia chapra*
* কটি ইলিশ, Coromandel ilisha, *Ilisha*

চ্যাপা শুঁটকি তৈরির প্রচলিত পদ্ধতি
----------------------------------

শীতকালে যখন জলাশয়ের পানি কমে এসে প্রচুর পুঁটি মাছ ধরা পড়ে তখন মাছ শুকিয়ে প্রথমে শুঁটকি করা হয় এবং পরে আংশিক গাঁজন প্রক্রিয়ার মাধ্যমে চ্যাপা শুঁটকি তৈরি করা হয়।

তথ্যসূত্র
---------

1. ↑  "বাংলাদেশের মৎস্যজাত পণ্য চ্যাপা শুঁটকি: সনাতন পদ্ধতিতে উৎপাদন ও গুণগতমান | BdFISH Bangla"। *bn.bdfish.org*। সংগ্রহের তারিখ ২০১৯-১০-০২।
**মৃদুল দাশগুপ্ত** (জন্ম → ৩ এপ্রিল ১৯৫৫) একজন বাঙালি কবি ও সাংবাদিক।তাঁকে ১৯৭৫ খ্রিস্টাব্দে ‘ন্যাশনাল রাইটার্স অ্যাওয়ার্ড’ এ সম্মানিত করা হয়। তিনি ২০০০ সালে *সূর্যস্তে নির্মিত গৃহ* পশ্চিমবঙ্গ বাংলা আকাদেমি পুরস্কার পান ও ২০১২ সালে *সোনার বুদবুদ* কাব্যগ্রন্থের জন্য রবীন্দ্র পুরস্কারে সম্মানিত হন।

কবি মৃদুল দাশগুপ্ত

জীবনী
-----

মৃদুল দাশগুপ্ত ১৯৫৫ সাল হুগলী জেলার শ্রীরামপুরে জন্মগ্রহণ করেন। পিতার নাম জ্যোৎস্না কুমার দাশগুপ্ত এবং মাতার নাম সান্ত্বনা দাশগুপ্ত । তাঁর প্রাথমিক শিক্ষা পূর্ণচন্দ্র প্রাথমিক বিদ্যালয় ও শ্রীরামপুর ইউনিয়ন ইন্সটিটিউশনে। উত্তরপাড়াপ্যারীমোহন কলেজে জীববিদ্যা নিয়ে পড়াশোনা করেছিলেন। তাঁর সাংবাদিকতা জীবনের শুরু হয় *সাপ্তাহিক পরিবর্তন* পত্রিকায়। পরে কাজ করেছেন যুগান্তর ও আজকাল পত্রিকাতেও। তাঁর প্রথম কবিতার বই *জলপাই কাঠের এসরাজ* ১৯৮০ সালে প্রকাশিত হয়। কবি জীবনের প্রথমে *শীর্ষবিন্দু*, *বেলাভূমি*, *ভাইরাস*, *কৃত্তিবাস*, *কয়েকজন* ইত্যাদি পত্রিকায় তাঁর কবিতা প্রকাশিত হত। মৃদুল দাশগুপ্ত ২০০০ সালে *সূর্যাস্তে নির্মিত গৃহ* কাব্যগ্রন্থের জন্য ‘*পশ্চিমবঙ্গ বাংলা আকাদেমি পুরষ্কার’* পান।

গ্রন্থ
------

* *জলপাই কাঠের এসরাজ*
* *এ ভাবে কাঁদে না*
* *গোপনে হিংসার কথা বলি*
* *সূর্যাস্তে নির্মিত গৃহ*
* *সোনার বুদবুদ*
* *ধানক্ষেত থেকে*
* *সাতপাঁচ*
* *কবিতা সহায়*
* *ঝিকিমিকি ঝিরিঝিরি*
* *ছড়া ৫০*
* *আমপাতা জামপাতা*
* *রঙিন ছড়া*

তথ্যসূত্র
---------

1. ↑  shaoli। "মৃদুল দাশগুপ্ত"। *ebela.in* (ইংরেজি ভাষায়)। সংগ্রহের তারিখ ২০২০-০৬-১৪।
2. ↑  "~:: WB SCL ::~"। *www.wbpublibnet.gov.in*। ২০১৮-১০-১৭ তারিখে মূল থেকে আর্কাইভ করা। সংগ্রহের তারিখ ২০২০-০৮-২৩।
3. ↑  "মৃদুল দাশগুপ্ত"। *পরস্পর*। ২০২০-০৬-১৪ তারিখে মূল থেকে আর্কাইভ করা। সংগ্রহের তারিখ ২০২০-০৬-১৪।
4. ↑  Admin। "মৃদুল দাশগুপ্ত জীবনী মূলক রচনা"। *Higher Secondary*। সংগ্রহের তারিখ ২০২০-০৬-১৪।
**হাফিজুর রহমান** (জন্ম: ২১ সেপ্টেম্বর ১৯৫৯) সাবেক বাংলাদেশী আন্তর্জাতিক ক্রিকেটার। তিনি বাংলাদেশ ক্রিকেট দলের হয়ে খেলেছিলেন। দলে তিনি মূলতঃ উইকেট-রক্ষণের দায়িত্বে ছিলেন। ১৯৮৬ সালে তিনি ২টি একদিনের আন্তর্জাতিকে অংশগ্রহণের সুযোগ পেয়েছিলেন।

প্রারম্ভিক জীবন
---------------

১৯৮৪ সালের অনানুষ্ঠানিক যুবদল ‘বাংলাদেশ টাইগার্সের’ সদস্যরূপে বাংলাদেশে অনুষ্ঠিত দক্ষিণ পূর্ব এশিয়ান ক্রিকেট কাপে খেলেন। সিঙ্গাপুরের বিপক্ষে ৭৫ রান তুলেছিলেন। ১২৯ রান করা রফিকুল আলমের সাথে জুটি গড়ে ২০৮ রান তুলেন তিনি। পরবর্তী দুই বছরে কেনিয়া, পাকিস্তান ও শ্রীলঙ্কার বিপক্ষে খেলেন। ১৯৮৫ সালে শ্রীলঙ্কা ও ১৯৮৬ সালে পাকিস্তানের ওমর কুরেশি একাদশের বিপক্ষে খেলেন তিনি। সীমিত ওভারের খেলায় লাহোর ক্রিকেট অ্যাসোসিয়েশনের বিপক্ষে ৬ ক্যাচ নেন।

আন্তর্জাতিক ক্রিকেট
-------------------

৩১ মার্চ, ১৯৮৬ তারিখে পাকিস্তানের বিপক্ষে তার ওডিআই অভিষেক হয়। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। এ খেলাটিই যে-কোন আইসিসি পূর্ণাঙ্গ সদস্যের বিপক্ষে বাংলাদেশের প্রথম ওডিআই খেলা। খেলায় তিনি ২৪ বল মোকাবেলা করে ৮ রান তুলে ইমরান খানের বলে বোল্ড হন। উইকেটের পিছনে অবস্থান করে গাজী আশরাফের বলে জাভেদ মিয়াঁদাদের ক্যাচ নেন। তবে তার অভিষেক পর্বটি সুখকর হয়নি। পাকিস্তান দল ৭৭ বল হাতে রেখেই ৭ উইকেটে জয় পায়। এরপর ২ এপ্রিল স্বাগতিক শ্রীলঙ্কার বিপক্ষে ক্যান্ডিতে অনুষ্ঠিত পরবর্তী ও নিজস্ব শেষ খেলায় অংশ নেন।

অবসর
----

১৯৮৬ সালে নাসির আহমেদ তার স্থলাভিষিক্ত হন। ফলশ্রুতিতে ক্রিকেট থেকে অবসর নিতে বাধ্য হন। আন্তর্জাতিক ক্রিকেট থেকে অবসর নেয়ার পর তিনি মার্কিন যুক্তরাষ্ট্রে অভিবাসিত হন।

আরও দেখুন
---------

* বাংলাদেশ জাতীয় ক্রিকেট দল
* বাংলাদেশী ওডিআই ক্রিকেটারদের তালিকা

তথ্যসূত্র
---------

1. ↑  "John Player Gold Leaf Trophy (Asia Cup), 2nd Match: Bangladesh v Pakistan at Moratuwa, Mar 31, 1986" [জন প্লেয়ার গোল্ড লীফ ট্রফি (এশিয়া কাপ), ২য় খেলা: বাংলাদেশ বনাম পাকিস্তান মোরাতুয়া, ৩১ মার্চ, ১৯৮৬]। *ইএসপিএন ক্রিকইনফো* (ইংরেজি ভাষায়)। সংগ্রহের তারিখ ৩০ ডিসেম্বর ২০১৬।
2. ↑  "Asia Cup: BANGLADESH v PAKISTAN 1985-86" [এশিয়া কাপ: বাংলাদেশ বনাম পাকিস্তান ১৯৮৫-৮৬]। *ইএসপিএন ক্রিকইনফো* (ইংরেজি ভাষায়)। সংগ্রহের তারিখ ৩০ ডিসেম্বর ২০১৬।
**লাপোনিয়ার এলাকা** একটি বড় পর্বতময় বন্যপ্রাণী সংবলিত এলাকা যা উত্তর সুইডেনের ল্যাপল্যান্ড প্রদেশের অন্তর্গত, বা আরো স্পষ্ট করে গালিভার পৌরসভা, আরিয়েপ্লগ পৌরসভা ও ইয়কমক পৌরসভায়।

১৯৯৬ সালে এটি ইউনেস্কো বিশ্ব ঐতিহ্যবাহী স্থান হিসেবে তালিকাভূক্ত হয়। এই এলাকার বেশিরভাগটাই বিংশ শতাব্দীর শুরু থেকেই সুরক্ষিত অবস্থায় আছে। এটি সাংস্কৃতিক ও প্রাকৃতিক বা মিশ্র স্থান হিসেবে তালিকাভূক্ত হয়েছে। 

এর মোট এলাকা প্রায় ৯৪০০ বর্গ কিলোমিটার বা ৩৬০০ বর্গ মাইল। এটি বিশ্বের বৃহত্তম অপরিবর্তিত প্রাকৃতিক এলাকা যা এখনও আদিবাসী দ্বারা কর্ষিত। এখানের আদিবাসীরা হল বল্গা হরিণ পালন করা সামি সম্প্রদায়।  পুরো এলাকার কিছু অংশ ওরা চারণভূমি হিসেবে ব্যবহার করে। যেহেতু এলাকাটি বিশাল তাই ভৌগোলিকভাবে এখানে ব্যাপক পরিবর্তন লক্ষ্য করা যায়। পাহাড়, নদী ও হ্রদ দ্বারা এলাকাটি ভর্তি।

চিত্রশালা
---------

* লাপোনিয়া উপর থেকেলাপোনিয়া উপর থেকে
* চওড়া দৃশ্যচওড়া দৃশ্য
* চওড়া দৃশ্যচওড়া দৃশ্য
* 
* 
*

তথ্যসূত্র
---------

1. ↑  Bourdeau, Laurent (২০১৬)। *World Heritage Sites and Tourism*। Routledge। আইএসবিএন 1134784376।
2. ↑  *The Future of the World Heritage Convention for Marine Conservation*। UNESCO। ২০১৬। পৃষ্ঠা 117। আইএসবিএন 9231001949।
হাফিযি ইসমাইলি বা মাজিদিয়াহ মুস্তালি ইসমাইলিজমের একটি শাখা যা বিশ্বাস করত যে আল-আমির দ্বি-আহকামিল্লাহর রাজত্বকালের পরে ফাতেমিদ খিলাফতের বর্তমান শাসক, আল-হাফিজ তৎকালীন ইমামও ছিলেন তাঁর বংশধরদেরও। সাধারণ যুগে ৫৫৭ হিজরি/১১৭১ খ্রিস্টাব্দে ফাইতিমিদ খিলাফতের পতনের পরে হাফিজী সম্প্রদায় পুরোপুরি অদৃশ্য হয়ে যায় তারা তাইয়াবি সম্প্রদায়ে যোগদানের সাথে সাথে। এই সম্প্রদায়টি আইয়ুবিড রাজবংশ দ্বারা দমন করেছিল যা ফাতিমিড রাজবংশকে উৎখাত করেছিল। হাফিজী সম্প্রদায়ের ইয়েমেনে অনুসারী ছিল যুরাইদ ও হামদানিদ হিসেবে। হাফিজী সম্প্রদায় উত্তর মিশর এবং সিরিয় অনুসারীদের সাথে সিই ১৪তম শতাব্দীতে বসবাস করেছিল কিন্তু খ্রিস্টীয় ১৫তম শতাব্দীর মধ্যে মারা গিয়েছিল।

ইতিহাস
------

ফাতেমীয় খলিফাদের ইমামকে সমর্থন করা ইসমাইলিয়াহের মধ্যে আরও বিচ্ছেদ ঘটেছিল ১১১৩ সালে আল-মুস্তালির পুত্র ও উত্তরসূরি আল-আমিরকে নিজারি দ্বারা হত্যার পরে। আট মাস আগে আল-আমিরের নবজাতক পুত্র আল-তাইয়েব , আনুষ্ঠানিকভাবে তার সম্ভাব্য উত্তরাধিকারী হিসাবে ঘোষণা করা হয়েছিল, কিন্তু আল-আমিরের এক চাচাত ভাই আবদ-আল-মজিদ আল-হাফিজকে এখন সিংহাসনে বসানো হয়েছিল। প্রথমে রিজেন্ট নিযুক্ত হয়ে তাঁকে পরে খলিফা ও ইমাম ঘোষণা করা হয়েছিল। কিছু ইসমাইলি সম্প্রদায়, বিশেষত ইয়েমেন এবং ভারতে, তার দাবি প্রত্যাখ্যান করে এবং আল-তাইয়িবকে স্বীকৃতি অব্যাহত রাখে, যার ভাগ্য সম্পর্কে কিছুই জানা যায় না, আল-আমিরের সঠিক উত্তরসূরি হিসাবে। তাদের নেতৃত্বে ছিলেন সুলাইহিদ রানী আল-সাইয়্যিদা মধ্য ইয়েমেনের যু জিবলায় বসবাসকারী।
মিশর, দক্ষিণ সিরিয়া এবং দক্ষিণ ইয়েমেনের বেশিরভাগ ইসমাইলিয়াহ যেখানে আদেনের জুরায়েদ শাসকদের নেতৃত্বে ছিল তারা কাজিনের উত্তরাধিকারের অনিয়ম সত্ত্বেও আল-হাফিজের ইমামতি গ্রহণ করেছিল। 

এরা হাফিজিয়াহ বা মাজিদিয়াহ নামে পরিচিত ছিল। ফাতিমিদ খিলাফত এখন পুরোপুরি পতনের মধ্যে পড়েছিল এবং ১১৭১ সালে আইয়ুবিদ সালাহ আল-দীন কর্তৃক ক্ষমতাচ্যুত হন, যিনি মিশরে সুন্নিজ্মকে সরকারী ধর্ম হিসাবে পুনরুদ্ধার করেছিলেন। হাফিজি সম্প্রদায়গুলি উচ্চ মিশরে প্রধানত বেঁচে ছিল এবং তাদের ইমামদের সর্বশেষ ফাতেমীদ খলিফা আল-আদিদের বংশধর হিসাবে স্বীকৃতি দিতে থাকে, যারা কায়রোতে বন্দী ছিল। অফিসিয়াল তাড়নায় হাফিজি সম্প্রদায় ধীরে ধীরে বিচ্ছিন্ন হয়ে পড়ে।
৫৬৭/১১৭১ সালে ফাতিমিদ খিলাফতের উত্থানের পরে হাফিজিয়ারা আর সরকারী সমর্থন উপভোগ করেন না, ধীরে ধীরে বিচ্ছিন্ন হয়ে পড়ে। সর্বশেষ ফাতিমিদ খলিফা আল-আদিদ তার পুত্র দাউদকে তার উত্তরসূরি হিসাবে আল-হামিদ লিল্লাহ উপাধি দিয়েছিলেন। দা'দকে সাধারণত হাফিজীরা আল-আ’দীর পরে ইমাম হিসাবে স্বীকৃতি দেয়। তাকে এবং ফাতিমিদ পরিবারের অন্য সকল সদস্যকে আইয়ুবিয়রা স্থায়ীভাবে বন্দী হিসাবে আটক করেছিল।

শিয়া ইসলাম ও হাফিযি
--------------------

তথ্যসূত্র
---------

1. ↑  "The Institute of Ismaili Studies" (পিডিএফ)। ২০১৩-০৬-২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-১০-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বালিমেলা** (ইংরেজি: Balimela) ভারতের ওড়িশা রাজ্যের মালকানগিরি জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৮°১৫′ উত্তর ৮২°০৮′ পূর্ব﻿ / ﻿১৮.২৫° উত্তর ৮২.১৩° পূর্ব﻿ / 18.25; 82.13। সমুদ্র সমতল হতে এর গড় উচ্চতা হল ৪১৮ মিটার (১৩৭১ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে বালিমেলা শহরের জনসংখ্যা হল ১১,৫০০ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে বালিমেলা এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তথ্যসূত্র
---------

1. ↑  "Balimela"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**লানিকে** (গ্রিক: Λανίκη) বা **হেলানিকে** মহান আলেকজান্ডারের শৈশবের সেবিকা ছিলেন।

সংক্ষিপ্ত জীবনী
---------------

লানিকে সম্ভনতঃ ৩৮০ খ্রিস্টপূর্বাব্দে জন্মগ্রহণ করেন। তার পিতার নাম ছিল দ্রোপিদাস। মহান আলেকজান্ডারের সেনাপতি ক্লেইতোস ও মেলান 
তার ভাই ছিলেন। তার স্বামীর নাম ছিল আন্দ্রোনিকাস। মহান আলেকজান্ডারের হেতাইরোই প্রোতিয়াস তার পুত্র ছিলেন বলে উল্লিখিত আছে। এছাড়া তার আরো দুই পুত্র ৩৩৪ খ্রিস্টপূর্বাব্দে মাইলিতাসের যুদ্ধে মৃত্যুবরণ করেন। মহান আলেকজান্ডার তার শৈশবে লানিকে দ্বারা পালিত হন।

জনপ্রিয় মাধ্যমে
----------------

২০০৪ খ্রিষ্টাব্দে প্রকাশিত আলেকজান্ডার নামক চলচ্চিত্রে লানিকের উল্লেখ করা হয়েছে। এই চলচ্চিত্রের একটি দৃশ্যে ক্লেইতোস ও মেলান মহান আলেকজান্ডারের সঙ্গে বাগবিতন্ডায় জড়িয়ে পড়ে লানিকের উল্লেখ করেন। পরে অপর একটি দৃশ্যে মহান আলেকজান্ডার লানিকের ভাই ক্লেইতোসকে হত্যা করার অনুশোচনায় দগ্ধ হন। মহান আলেকজান্ডারের জীবন নিয়ে মেরি রেনল্ট দ্বারা রচিত ফায়ার ফ্রম হেভেন নামক একটি উপন্যাসে লানিকের চরিত্রটি রয়েছে।

তথ্যসূত্র
---------

1. ↑  *Who's Who In The Age Of Alexander The Great: prosopography of Alexander's empire*, Waldemar Heckel, Blackwell Publishing, 2005, আইএসবিএন ১-৪০৫১-১২১০-৭
2. ↑  "ফায়ার ফ্রম হেভেন উপন্যাসের চরিত্রগুলির তালিকা"। ১৭ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৫।
**লাবড়া** বা **লাফরা** বাঙালি হিন্দুদের বিশেষত পূর্ববঙ্গীয় হিন্দু সমাজের প্রচলিত জনপ্রিয় নিরামিষ ব্যঞ্জনের অন্যতম একটি ব্যঞ্জন। শব্দটি অলাবু থেকে লাবু, এবং এর সাথে 'ড়া' যুক্ত হয়ে লাবড়া শব্দটি এসেছে। ((তৎসম বা সংস্কৃত) অলাবু>লাবু+ড়া>)। লাবড়া শব্দটি পূর্ববঙ্গীয় হিন্দুরা মূলত ব্যবহার করত, তবে এখন লাবড়াই বেশি পরিচিত।

বৈষ্ণব সাহিত্যে এই ব্যঞ্জনের উল্লেখ পাওয়া যায়। চৈতন্যচরিতামৃততে মধ্যলীলার ষষ্ঠ ও দ্বাদশ পরিচ্ছেদে লাফরার উল্লেখ আছে। চৈতন্যদেব পূর্ববঙ্গীয় হিন্দু হওয়ায় তার খুব প্রিয় ছিল লাফড়া। সত্তর দশকেও বাঙালি হিন্দু বিয়েতে লাবড়ার প্রচলন ছিল। এখন আর বিয়েবাড়িতে লাবরার চল নেই। তবে বিভিন্ন ঠাকুর বাড়িতে নিরামিষ ভোগ হিসাবে এবং বাঙালি হিন্দুর ঘরোয়া রান্নায় এটি প্রচলিত ব্যঞ্জন।

উপকরণ ও রন্ধন পদ্ধতি
--------------------

মিষ্টি কুমড়ো, লাল আলু (রাঙালু), আলু, মান, কাঁচকলা, বিচেকলার থোড়, গর্ভমোচা, বেগুন ও সিম এই সবজি গুলো তেল ও হালকা মশলা দিয়ে রান্না করা হয়।

বৈষ্ণব সাহিত্যে উল্লেখ
----------------------

চৈতন্যচরিতামৃততে মধ্যলীলার ষষ্ঠ পরিচ্ছেদে লাফারার উল্লেখ পাওয়া যায়। 

|  |  |  |
| --- | --- | --- |
| "| সার্ব্বভৌম পরিবেশন করেন আপনে।প্রভু কহে মোরে দেহ লাফরা ব্যঞ্জনে।। | "|

অর্থাৎ সার্ব্বভৌম যখন চৈতন্যদেবকে খাবার পরিবেশন করছিলেন তখন প্রভু অর্থাৎ চৈতন্যদেব তাকে লাবড়া দেওয়ার কথা বলেন।

চৈতন্যচরিতামৃততে মধ্যলীলার দ্বাদশ পরিচ্ছেদে আবারও লাবড়ার উল্লেখ পাওয়া যায়

|  |  |  |
| --- | --- | --- |
| "| প্রভু কহে মোরে দেহ লাফরা ব্যঞ্জনে।পিঠা, পানা, অমৃতগুটিকা দেহ ভক্তগণে।। | "|

নবদ্বীপের ঠাকুরবাড়িতে লাবড়া
-----------------------------

লাবড়া পূর্ববঙ্গীয় হিন্দুদের মধ্যে প্রচলিত ছিল এবং নবদ্বীপ পূর্ববঙ্গীয় হিন্দু অধ্যুষিত হওয়ার দরুন নবদ্বীপের ঠাকুরবাড়িতে ভোগ হিসাবে এই খাবারের জনপ্রিয়তা ভীষণ। চৈতন্যদেব নিজে পূর্ববঙ্গীয় হওয়ায় তিনিও খুব ভালোবাসতেন। চৈতন্যচরিতামৃতে এর উল্লেখ পাওয়া যায়।

আরো দেখুন
---------

* শুক্তো
* চচ্চড়ি

তথ্যসূত্র
---------

1. ↑  suvasishpaul.com। "বাংলা টু বাংলা অভিধান"। ২৭ মার্চ ২০১৮ তারিখে মূল থেকে আর্কাইভ করা।
2. 1 2  আনন্দবাজার পত্রিকা (১ ডিসেম্বর ২০১৩)। "রবিবাসরীয় ম্যাগাজিন- সাদা কাক"।
3. 1 2 3  *চৈতন্যচরিতামৃত*।
4. 1 2  রায়, প্রণব (১৯৮৭)। *বাংলার খাবার*। কলকাতা: সাহিত্যলোক।

উইকিমিডিয়া কমন্সে **লাবড়া** সংক্রান্ত মিডিয়া রয়েছে।
**রুহসার পেকান** (জন্ম ১৯৫৮) হচ্ছেন একজন বৈদ্যুতিক প্রকৌশলী যিনি ২০১৮ সালে তুরস্কের বাণিজ্য মন্ত্রী নিযুক্ত হন।

ব্যক্তিগত জীবন
--------------

রুহসার পেকান ১৯৫৮ সালে তুরস্কের মানিসাতে জন্মগ্রহণ করেন। তিনি ইস্তাম্বুল কারিগরী বিশ্ববিদ্যালয়-এ বৈদ্যুতিক প্রকৌশলের উপর পড়ালেখা করেছেন। তার স্নাতক ডিগ্রি লাভের পর, তিনি একই অনুষদ থেকে মাস্টার্স ডিগ্রি অর্জন করেছেন।

তিনি বিবাহিত এবং তাদের দুই সন্তান রয়েছে।

পেশাদরি কর্মজীবন
----------------

পেকান তার পেশাগত কর্মজীবন শুরু করেন তুর্কী সিনাই কলকিনমা ব্যাংকাসি উন্নয়ন ও বিনিয়োগ ব্যাংকে যোগদানের মাধ্যমে। বেশ কয়েকটি কোম্পানির বিভিন্ন পদে কাজ করার পর তিনি নির্বাহী বোর্ডের সদস্য হন। ২০০৫ সালে, তিনি একটি প্রকৌশল কোম্পানি সহ-প্রতিষ্ঠা করেছিলেন, যেটি পানীয় জল, সেচ, পেট্রোলিয়াম এবং প্রাকৃতিক গ্যাসের পাইপলাইন সরবরাহ করে। তিনি এই কোম্পানির ব্যবস্থাপনা পরিচালক ছিলেন।

তিনি তিনবার তুরস্কের বৈদেশিক অর্থনৈতিক সম্পর্ক কর্পোরেশনের তুরস্ক-সিরিয়া ব্যবসায়িক পরিষদের চেয়ারপারসন ছিলেন। (তুর্কি: *Dış Ekonomik İlişkiler Kurumu*, DEİK) তিনি তুরস্ক-জর্দান ব্যবসায় কাউন্সিলের চেয়ারপারসন হিসেবে দায়িত্ব পালন করেন, এবং একই কর্পোরেশনের তুরস্ক-ইরাক এবং তুরস্ক-লিবিয়ার ব্যবসায়িক পরিষদের নির্বাহী বোর্ডের সদস্য হিসাবে। তিনি ইউনিয়ন অফ চেম্বার্স এন্ড কমোডিটি এক্সচেঞ্জেস অফ তুর্কি (টিওবিবি) এর নারী উদ্যোক্তাদের কমিটির ডেপুটি চেয়ারপার্সন হিসাবে দায়িত্ব পালন করেন, এবং ইস্তাম্বুল চেম্বার অফ কমার্স-এ নারী উদ্যোক্তাদের কমিটির সদস্য হিসাবে (আইটিও) পাশাপাশি কিছু অন্যান্য ব্যবসা প্রতিষ্ঠানেরও।

পেকান "আইডব্লিউইসি ২০১০ পুরস্কার" এর পান, এবং তাকে "আইডব্লিউইসি-র বৈশ্বিক দূত" হিসাবে নামাঙ্কিত করা হয়।

রাজনৈতিক কর্মজীবন
-----------------

৯ই জুলাই, ২০১৮-এ, নতুন নির্বাচিত তুরস্কের রাষ্ট্রপতি রেজেপ তাইয়িপ এরদোয়ান তুরস্কের রাজনৈতিক ব্যবস্থার নতুন মন্ত্রিসভা ঘোষণা করেন। রুহসার পেকান বাণিজ্য মন্ত্রী নিযুক্ত হন।

তথ্যসূত্র
---------

1. 1 2 3 4 5  "Ticaret Bakanı Ruhsar Pekcan kimdir? Kaç yaşındadır? İşte hayatı hakkında bilgiler"। *Hürriyet* (তুর্কি ভাষায়)। ২০১৮-০৭-১০। সংগ্রহের তারিখ ২০১৮-০৭-১৬।
2. ↑  "İşte Erdoğan'ın açıkladığı kabine listesi"। *Cumhuriyet* (তুর্কি ভাষায়)। ২০১৮-০৭-১০। সংগ্রহের তারিখ ২০১৮-০৭-১৬।

| রাজনৈতিক দপ্তর
 |
| --- |
|
| পূর্বসূরীবুলেন্ট তুফেন্কচি | **বাণিজ্য মন্ত্রী**জুলাই ১০, ২০১৮–বর্তমান | উত্তরসূরীআরোপিত |
|

টেমপ্লেট:Cabinet Erdoğan IV
**বিমান মল্লিক** (জন্ম: ১৯৩৩) স্বাধীন বাংলাদেশের প্রথম ডাকটিকিটগুলোর নকশাকার ছিলেন।

জন্ম
----

কলকাতার হাওরাতে বিমান মল্লিকের জন্ম ১৯৩৩ সালে। তার পিতার নাম অজিত কুমার মল্লিক এবং মায়ের নাম সারদা দেবী। এগারো ভাইবোনের মধ্যে ১০ম তিনি।

পড়াশুনা
--------

লন্ডনের সেন্ট মার্টিন স্কুল অব আর্টে চার বছর মেয়াদি ডিজাইনের কোর্সে ভর্তি হন মল্লিক।

কর্মজীবন
--------

১৯৬৫ সাল বিমান মল্লিক কাজ পেয়ে যান নামকরা অক্সফোর্ড ইউনিভার্সিটি প্রেসে। প্রথম *ইন্ডিয়া অ্যান্ড হার নেইবারস* বইটির ডিজাইনের জন্য সম্মানী পান ৭৫০ পাউন্ড।

উল্লেখযোগ্য কাজ
---------------

১৯৬৯ সালে মহাত্মা গান্ধীকে নিয়ে ব্রিটিশ সরকার স্মারক ডাকটিকিট প্রকাশ করে। আর এই ডাকটিকিটের নকশা করে আলোচনায় আসেন বিমান মল্লিক। তিনিই প্রথম এবং একমাত্র ভিনদেশি, যিনি ব্রিটিশ ডাকটিকিটের নকশা করেছেন।

বাংলাদেশের প্রথম ডাকটিকিট
-------------------------

১৯৭১ সালের ২৯ এপ্রিল সাবেক ব্রিটিশ ডাক যোগাযোগ মন্ত্রী জন স্টোনহাউস বিমান মল্লিককে বাংলাদেশের ডাকটিকিট করে দেয়ার কথা বলেন। পরবর্তীতে ৩ মে হাউস অব কমন্সে ডাকটিকিট নিয়ে জন স্টোনহাউসের সঙ্গে প্রথম বৈঠক করেন তিনি। দ্বিতীয় সাক্ষাতের সময় বিচারপতি আবু সাঈদ চৌধুরীর সঙ্গে বিমান মল্লিককে পরিচয় করিয়ে দেন স্টোনহাউস। বাংলাদেশ আন্দোলনের আরেক সক্রিয় সমর্থক ব্রিটিশ দাতব্য প্রতিষ্ঠান ‘ওয়ার অন ওয়ান্ট’ প্রধান ডোনাল্ড চেসওয়ার্থ কলকাতায় গিয়ে মুজিবনগর সরকারের কাছ থেকে মূল নকশার অনুমোদন নিয়ে আসেন। তারপর স্টোনহাউসের সহযোগিতায় লন্ডনের ফরম্যাট ইন্টারন্যাশনাল সিকিউরিটি প্রেস থেকে ছাপা হয় ডাকটিকিটগুলো। এবার প্রকাশনার পালা। ১৯৭১ সালের ২৬ জুলাই হাউস অব কমন্সে আন্তর্জাতিক সংবাদ সম্মেলনে বিচারপতি আবু সাঈদ চৌধুরী ডাকটিকিটগুলো ও ফার্স্ট ডে কাভার প্রদর্শন করেন। তার পরদিন যুক্তরাজ্যের প্রায় সবকটি সংবাদমাধ্যমে এ খবর গুরুত্বের সঙ্গে প্রকাশিত হয়। ২৯ জুলাই বাংলাদেশের মুক্তাঞ্চলসহ উত্তর-দক্ষিণ আমেরিকা, যুক্তরাজ্য, ইউরোপ, মধ্যপ্রাচ্যের বিভিন্ন দেশে আনুষ্ঠানিকভাবে প্রকাশ পায় স্বাধীন বাংলাদেশের ডাকটিকিট। আটটি ডাকটিকিটের সেটের মূল্য ধরা হয়েছিল এক পাউন্ড নয় পেনি। টিকিট বিক্রির জন্য দায়িত্ব দেওয়া হয় ‘বাংলাদেশ ফিলাটেলিক এজেন্সি’ নামের প্রতিষ্ঠানকে। সারা বিশ্বে ছড়িয়ে পড়ে স্বাধীন বাংলার ডাকটিকিট। বিভিন্ন দেশে সরকার ও গুরুত্বপূর্ণ দপ্তরে টিকিটগুলো পৌঁছায় আলোচনার ঝড় ওঠে।

বিবাহিত জীবন
------------

১৯৬৭ সালে বিয়ে করেন অপরাজিতাকে।

তথ্যসূত্র
---------

1. ↑  "দৈনিক প্রথম আলো"। ২০১৮-১২-২৬ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।

বহি:সংযোগ
---------
**আচার্য পণ্ডিত বিমলেন্দু মুখোপাধ্যায়** (২ জানুয়ারি, ১৯২৫ - ২২ জানুয়ারি, ২০১০)  ছিলেন  হিন্দুস্তানি শাস্ত্রীয় সংগীতের একজন বিদগ্ধ ও সারগ্রাহী সংগীতশিল্পী এবং সঙ্গীত শিক্ষক ছিলেন।

সংক্ষিপ্ত জীবনী
---------------

বিমলেন্দু মুখোপাধ্যায়ের জন্ম ১৯২৫ খ্রিস্টাব্দের ২রা জানুয়ারি বৃটিশ ভারতের অধুনা বাংলাদেশের  ময়মনসিংহ জেলার গৌরীপুরে। তিনি গৌরীপুরের জমিদার বীরেন্দ্রকিশোর রায়চৌধুরীর সহপাঠী ছিলেন।  কর্মজীবনে বিমলেন্দু মুখোপাধ্যায়  স্টিল অথরিটি অব ইন্ডিয়ার  ভিলাই ইস্পাত কারখানার একজন শীর্ষস্থানীয় কর্মকর্তা ছিলেন। সঙ্গীতের প্রতি তাঁর প্রবল আকর্ষণ ছিল আবাল্য। পড়াশোনার পাশাপাশি সঙ্গীতের চর্চা করতেন। তিনি সেতার,  সরোদ, সুরবাহার, রুদ্রবীণা, সারেঙ্গি সহ নানারকমের বাদ্যযন্ত্রের এবং কণ্ঠ সংগীতের রীতিমতো শিক্ষা নেন বহু সঙ্গীত শিক্ষক ও উস্তাদের কাছে। ইমদাদখানি ঘরানার সেতার শেখেন উস্তাদ  এনায়েত খানের কাছে। তাঁর অন্যান্য  শিক্ষকদের তালিকায় ছিলেন  সেতারবাদক বলরাম পাঠক, খ্যাতনামা খেয়াল গায়ক বদরী প্রসাদ এবং পটিয়ালা ঘরানার জয়চাঁদ ভট্ট এবং কিরানা ঘরানা, রামপুর ঘরনার রুদ্রবীণা বাদক জোতিশচন্দ্র চৌধুরী, মাইহার ঘরানার সারেঙ্গি এবং এসরাজের বাদক হাল্কেরাম ভাট এবং গয়া ঘরানার চন্দ্রিকাপ্রসাদ দুবে এবং পাখোয়াজ বাদক মাধবরাও  আলকুটকার। তার সহপাঠী বীরেন্দ্রকিশোর রায় চৌধুরীর কাছ থেকে সুরশৃঙ্গার-বাদনে শিক্ষা নেন।

ভিলাইয়ে অবস্থানকালে তার বাড়িতে সঙ্গীতের চর্চা ছিল। প্রায়শই প্রবীণ সংগীতজ্ঞদের বাড়িতে আপ্যায়িত করতেন। কিংবদন্তি গায়ক ওস্তাদ বড়ে গুলাম আলী খানও আসতেন।

তিনি তার পুত্র পণ্ডিত বুধাদিত্য মুখোপাধ্যায়কে পাঁচ বৎসর বয়স থেকেই সেতার বাদন শেখাতেন।  তাঁর অন্যান্য শিক্ষার্থীরা হলেন - শ্রী সুধাকর সেওলিকর, শ্রী অভিদ্র সেওলিকর, সঞ্জয় বন্দ্যোপাধ্যায়, সুধীর, অনুপমা ভাগবৎ।  রাজীব জনার্দন এবং কমলা শঙ্কর ।

তথ্যসূত্র
---------

1. ↑  "Archived copy"। ২৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১৯।
2. ↑  "Stringing along"। *The Hindu*। ১০ অক্টোবর ২০০৮। ১৪ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ৬ মে ২০০৯।
3. ↑  *Who's who of Indian musicians*। Sangeet Natak Akademi। ১৯৬৮। পৃষ্ঠা 45।
4. ↑  "সেতার, সুরবাহার মায়েস্তো এবং গুরু পণ্ডিত বিমলেন্দু মুখার্জি"। সংগ্রহের তারিখ ২০২২-০১-০২।
5. ↑  Kinnear, Michael S (১৯৮৫)। *A discography of Hindustani and Karnatic music*। Greenwood Press। পৃষ্ঠা 39। আইএসবিএন 0-313-24479-0।
6. ↑  "Sitar recital set for San Ramon"। *The Oakland Tribune*। ১৯ মে ২০০৬। সংগ্রহের তারিখ ৬ মে ২০০৯।
**মন্মথনাথ ঘোষ**  (ইংরেজি:  Manmathanath Ghosh) ( ১৮ সেপ্টেম্বর, ১৮৮৪ - ৭ এপ্রিল, ১৯৫৯) ছিলেন প্রখ্যাত বাঙালি জীবনীকার।

জন্ম ও শিক্ষাজীবন
-----------------

মন্মথনাথের জন্ম বৃটিশ ভারতের কলকাতায় ১৮৮৪ খ্রিস্টাব্দের ১৮ ই সেপ্টেম্বর। পিতা অতুলচন্দ্র ঘোষ ছিলেন বহু ভাষাবিদ সাহিত্যসেবী। মাতা সুরবালা ঘোষ ছিলেন 'মধুরা' কাব্য গ্রন্থের রচয়িত্রী। মন্মথনাথের পড়াশোনা কলকাতায়। ১৯০০ খ্রিস্টাব্দে তিনি সেন্ট্রাল কলেজিয়েট স্কুল থেকে প্রথম বিভাগে এন্ট্রান্স, ১৯০২ খ্রিস্টাব্দে জেনারেল অ্যাসেমব্লিজ ইনস্টিটিউশন (বর্তমানে স্কটিশ চার্চ কলেজ) থেকে শ্রেষ্ঠ বাংলা রচনার জন্য বঙ্কিমচন্দ্র পদক সহ এফ. এ পাশ করেন। ১৯০৪ খ্রিস্টাব্দে গণিতে স্নাতক হন এবং বিশুদ্ধ গণিতে কলকাতা বিশ্ববিদ্যালয় হতে এম. এ পাশ করেন।

কর্মজীবন
--------

এম.এ পাশের পর ১৯০৬ খ্রিস্টাব্দে মন্মথনাথ কন্ট্রোলার-জেনারেলের অফিসে ট্রেজারি কন্ট্রোলের অন্যতম সুপারিনটেন্ডন্ট পদে অধিষ্ঠিত হন।

সাহিত্যকর্ম
-----------

সরকারি অফিসে কাজের পাশাপাশি তিনি সাহিত্যকর্ম চালিয়ে গেছেন। গল্প ও কাব্য রচনায় তা পারদর্শিতা ছিল। বেশ কিছু কবিতা ও গল্প বিভিন্ন পত্র পত্রিকায় প্রকাশিত হয়। তবে তিনি ছিলেন এক বিশিষ্ট জীবনীকার। বিগত শতকের বাংলা সমাজ ও সাহিত্যের লুপ্ত অধ্যায়গুলির পুনরুদ্ধারে ইতিহাসের আলোকে জীবনচরিত তথা তৎকালীন ঘটনাবলি নির্ভরযোগ্য আলোচনা সংবলিত সাহিত্য রচনাতে তার বিশিষ্টতা। প্রকাশিত গ্রন্থের সংখ্যা কুড়িটি। ১৯১১ খ্রিস্টাব্দে 'হিন্দু প্যাট্রিয়ট' ও 'বেঙ্গলী' পত্রিকার প্রবর্তক পিতামহ গিরিশচন্দ্র ঘোষের ইংরাজী জীবনচরিত এবং ইংরাজী বক্তৃতা ও প্রবন্ধসমূহ সংগৃহীত করে প্রকাশ করেন। অন্যান্য উল্লেখযোগ্য জীবনী গ্রন্থ গুলি হল-

* *মহাত্মা কালীপ্রসন্ন সিংহ*
* *রাজা দক্ষিণারঞ্জন মুখোপাধ্যায়*
* *হেমচন্দ্র* (৩ খণ্ড) (১৯২৭)
* *সেকালের লোক* (১৯২৩)
* *নিরঞ্জন মুখোপাধ্যায়*
* *মনীষী ভোলানাথ চন্দ্র* (১৯২৫)
* *কর্মবীর কিশোরীচাঁদ মিত্র* (১৯২৬) (মাতামহ)
* *জ্যোতিরিন্দ্রনাথ* (১৯২৭)
* *রঙ্গলাল* (১৯২৯)
* *মনীষী রাজকৃষ্ণ মুখোপাধ্যায়* প্রভৃতি।

তার স্ত্রী বিভাবতীর (৯ আগস্ট, ১৮৯৫ - ১৬ আগস্ট, ১৯৮০) লেখা অনেক গল্প ও সরস রচনাদি বিভিন্ন পত্র পত্রিকায় প্রকাশিত হয়েছে।

মন্মথনাথ ১৯১৪ খ্রিস্টাব্দে লন্ডনের রয়াল স্ট্যাটিস্টিক্যাল সোসাইটি এবং রয়াল ইকনমিক সোসাইটির ফেলো হয়েছিলেন।

মৃত্যু
------

মন্মথনাথ ঘোষ ১৯৫৯ খ্রিস্টাব্দের ৭ই এপ্রিল ৭৪ বৎসর বয়সে পরলোক গমন করেন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৫৪৯,৫৫০ আইএসবিএন ৯৭৮-৮১-৭৯৫৫-১৩৫-৬
সালাফিবাদী মুসলমানরা "তরুণদের প্রভাবিত করতে" পশ্চিম জার্মানির ওপ্পের্টাল শহরের রাস্তায় টহল দিয়েছিল (স্থানীয় পুলিশদের মতে)।  পেছনে "শরিয়াহ পুলিশ" মুদ্রিত উজ্জ্বল কমলা রঙের প্রতিচ্ছবিযুক্ত পোশাক পরিহিত পুরুষ টহলকারীরা ডিস্কো এবং জুয়ার বাড়ির আশেপাশে গিয়ে তাদের জুয়া এবং মদ থেকে বিরত থাকতে বলেছিলো। ফলে ওপ্পের্টাল শহরের পুলিশরা টহলকারীদের ওপর অভিযোগ চাপিয়েছিলো।

এক জার্মান সালাফিবাদী ইউটিউবে একটি প্রচারমূলক ভিডিও পোস্ট করেছেন যা ইংরেজি শিরোনাম "শরিয়াহ নিয়ন্ত্রিত অঞ্চল" সহ একটি পোস্টার দেখায়, তারপরে সালাফিরা যুবকদের নিয়োগ দেয়।নর্থরইন-ওয়েস্টফিলিয়ার কর্মকর্তারা বলছেন যে রাজ্যে প্রায় ১,৮০০ সালাফিবাদী রয়েছেন, যাদের মধ্যে ১০ শতাংশ হিংস্র উগ্রবাদী হিসাবে বিবেচিত। বিচারপতি হাইকো মাশ বিল্ডকে বলেছিলেন যে "একরাজ্য" জার্মানি ন্যায়বিচার পরিচালনার জন্য দায়বদ্ধ এবং আইন প্রয়োগের যে কোনও অবৈধ সমান্তরাল ব্যবস্থা সহ্য করা হবে না।

প্রাক্তন ফায়ারম্যান এবং জার্মান সালাফিবাদী আন্দোলনের অন্যতম নেতা ৩৩ বছর বয়সী সোভেন লউ (যিনি ওপ্পার্টাল টহলগুলির পিছনে ছিলেন) তাঁর ওয়েবসাইটে একটি ভিডিও প্রকাশ করেছিলেন, তাতে দাবি করা হয়েছে যে জড়িতরা কেবল কয়েক ঘন্টার জন্য মক ইউনিফর্ম পরেছিল এবং *শরিয়া পুলিশ*কখনও ছিল না। তিনি বলেন,*আমরা জানতাম যে এটি মনোযোগ বাড়িয়ে তুলবে," লও দাবি করেছিলেন যে তাঁর লক্ষ্য ছিল জার্মানির শরিয়া আইন কে বিতর্কিত করা।*

টহলগুলিতে জড়িত আটজন পুরুষকে পরে একটি আইনের আওতায় একটি সাধারণ রাজনৈতিক দোষী সাব্যস্ত করে ইউনিফর্ম পরা নিষিদ্ধ করা হয়েছিল।

নভেম্বর ২০১৬ সালে আদালত রায় দিয়েছে যে জার্মানির মুক্ত বাক্য আইনের অধীনে "শরিয়া পুলিশ" এর পদক্ষেপ আইনী ছিল এবং তাদের কমলা রঙের পোশাক "জঙ্গিমূলক" ইউনিফর্ম ছিল না।

আরো দেখুন
---------

ইসলামি মৌলবাদ
লন্ডনে মুসলিম পেট্রোল
নৈতিক পুলিশ
ইসলামিক ধর্মীয় পুলিশ

তথ্যসূত্র
---------

1. ↑  "Salafist Muslim Group Forms 'Sharia Police' Patrol in Germany"। *NBC News* (ইংরেজি ভাষায়)। সংগ্রহের তারিখ ২০২১-০৪-২২।
2. ↑  Welle (www.dw.com), Deutsche। "Germany won't tolerate 'Sharia police' | DW | 06.09.2014"। *DW.COM* (ইংরেজি ভাষায়)। সংগ্রহের তারিখ ২০২১-০৪-২২।
3. ↑  "Salafist Muslim Group Forms 'Sharia Police' Patrol in Germany"। *NBC News* (ইংরেজি ভাষায়)। সংগ্রহের তারিখ ২০২১-০৪-২২।
4. ↑  Welle (www.dw.com), Deutsche। "Germany won't tolerate 'Sharia police' | DW | 06.09.2014"। *DW.COM* (ইংরেজি ভাষায়)। সংগ্রহের তারিখ ২০২১-০৪-২২।
5. ↑
6. ↑  Wuppertal, AFP in (২০১৬-১১-২১)। "'Sharia police' street patrols did not violate law, German court rules"। *the Guardian* (ইংরেজি ভাষায়)। সংগ্রহের তারিখ ২০২১-০৪-২২।
**শামিলা কোহেস্তানি** একজন আফগান নারী ফুটবল খেলোয়াড় এবং আফগানিস্তানের মহিলা ফুটবল দলের সাবেক অধিনায়ক। তিনি যুক্তরাষ্ট্রের নিউ জার্সির ব্লেয়ারসটাউনের ব্লেয়ার অ্যাকাডেমির বোর্ডিং স্কুলে পড়ালেখা করেন। ২০০৭ সালে, মহিলা দলের হয়ে প্রথম টুর্নামেন্টে তিনি ছয় গোল করেন। ২০০৬ সালে, তিনি *আর্থার অ্যাশে কারেজ অ্যাওয়ার্ডে* ভূষিত হন।
আওয়িস্তা আইউবের কর্তৃক প্রতিষ্ঠিত আফগান যুব স্পোর্টস এক্সচেঞ্জ কর্তৃক আয়োজিত ফুটবল ক্লিনিকের অংশ হিসাবে কোহেস্তানি ২০০৪ সালে মার্কিন যুক্তরাষ্ট্রে ভ্রমণ করেন। ২০০৬ এর প্রথম দিকে, তিনি কাবুলের প্রোগ্রাম ক্লিনিকে অংশগ্রহণ করেছিলেন। ২০০৬ সালে তিনি নিউ জার্সির হাইটস্টাউনে জুলি ফাউডি সকার লিডারশিপ একাডেমি (জেএফএসএলএ) এ অংশগ্রহণ করেন। ব্লেয়ার অ্যাকাডেমি থেকে স্নাতক করার পর, শামিলা ম্যাডিসনের ড্রিউ ইউনিভার্সিটিতে ভর্তি হন এবং ২০১২ সালে স্নাতক ডিগ্রী অর্জন করেন।

স্পোর্টস অ্যাডভোকেট হিসাবে, শামিলা ফুটবলের গুরুত্ব সম্পর্কে এবং তার ও তার দলকে সামাজিক নিয়ম ভেঙে ফেলার এবং যুদ্ধবিধ্বস্থ দেশে ইতিহাস তৈরির ক্ষমতা ফুটবল কীভাবে দিয়েছে তার সম্পর্কে বলেছেন। শামিলা সারা বিশ্বে নারীর সমস্যার কণ্ঠস্বর হয়েছেন এবং খেলাধুলাই জীবন পরিবর্তনের সুযোগ প্রদান করতে পারে। তিনি যুক্তরাষ্ট্রে উচ্চ বিদ্যালয়, বিশ্ববিদ্যালয়, সম্মেলন, এবং তহবিল সংগ্রহের অনুষ্ঠানে বক্তব্য রাখেন। লিঙ্গ সমতা বাড়াতে এবং বিশ্ব জুড়ে তরুণ মহিলাদের আস্থা বজায় রাখার জন্য ফুটবল এবং অন্যান্য খেলাধুলাকে কীভাবে ব্যবহার করা যেতে পারে তার উপর শামিলা বক্তৃতায় জোড় প্রদান করতেন।

তথ্যসূত্র
---------

1. 1 2  Drape, Joe (২০০৮-০২-১১)। "Soccer as an Escape to Hope for Afghan Teenager"। *The New York Times*। আইএসএসএন 0362-4331। সংগ্রহের তারিখ ২০১৫-০৭-২৭।
2. ↑  "Shamila Kohestani a voice for equality"। *espnW*। ২০১৬-০৩-০৭ তারিখে মূল থেকে আর্কাইভ করা। সংগ্রহের তারিখ ২০১৫-০৭-২৭।
3. ↑  "সংরক্ষণাগারভুক্ত অনুলিপি"। ৮ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১০ মে ২০১৯।

বহিঃসংযোগ
---------

* Kohestani's talk at TEDx Women February 2012 – TEDxUNC - How Sports Impact the Lives of Women
* Drew University player profile

জুলাই ২০১৩- মেয়েদের ফুটবলের পুনরূজ্জীবন

ডিসেম্বর ২০১২- TEDxWomen - ফুটবলের মাধ্যমে নারীর ক্ষমতায়ন
**মুফীদা আহমেদ** (১৯২১-২০০৮) ভারতীয় জাতীয় কংগ্রেস এর একজন ভারতীয় রাজনীতিবিদ ছিলেন। তিনি আসামের প্রথম মহিলা সংসদ সদস্য এবং ভারতে অল্প যে কয়েকজন মুসলিম নারী সংসদ সদস্য ছিলেন তিনি তাদের মধ্যে অন্যতম।

প্রাথমিক জীবন এবং শিক্ষা
------------------------

তিনি ১৯২১ সালের নভেম্বরে জোরহাট শহরের মো. বারুয়া আলীর পরিবারে জন্মগ্রহণ করেন। তিনি ব্যক্তিগতভাবে নিজের পড়ালেখা চালিয়ে যান। পরবর্তী জীবনে, তিনি আসামি জার্নাল নিবন্ধ লিখতেন। তার কাজগুলির মধ্যে *বিশ্বদ্বীপ-বাপুজী* এবং *ভারতের-নেহেরু* উল্লেখযোগ্য।

পেশা
----

মুফীদা আহমেদ ন্যাশনাল সেভিং স্কিমের অবৈতনিক ভিত্তিতে (১৪-৭-১৯৫৫ থেকে ১৯-০১-১৯৫৭7) কাজ করেন, এবং জোরহাটে রেড ক্রস সোসাইটির (১৯৪৬ - ১৯৪৯) যুগ্ম সম্পাদক হিসাবে কাজ করেন। তিনি গোলাঘাটে কংগ্রেসের নারী বিভাগের, (১৯৫৩ থেকে ১৯৫৬ পর্যন্ত) আহ্বায়ক ছিলেন।
তিনি মহিলা সমিতিতে (১ অক্টোবর ১৯৫১ থেকে জানুয়ারি ১৯৫৩) তে তেজপুর জেলার সহকারী সচিব হিসেবে মাতৃত্ব কল্যাণে কাজ করেন।

ব্যক্তিগত জীবন
--------------

১১ ডিসেম্বর ১৯৪০ এ তিনি আসানউদ্দীন আহমদকে বিয়ে করেন। তিনি পড়া, বুনন, সেলাই এবং বাগান করা পছন্দ করতেন। ২২ জানুয়ারী ২০০৮ সালে ৮৮ বছর বয়সে তিনি মারা যান

তথ্যসূত্র
---------

1. 1 2 3 4 5 6 7  "Members Bioprofile"। *164.100.47.194*। সংগ্রহের তারিখ ২০১৭-০৭-২৯।
2. ↑  "Begum Mofida Ahmed, Assam's first woman MP, dies"। *Outlook*। সংগ্রহের তারিখ ২০১৭-০৭-২৯।
**যৌথমূলধন কোম্পানি ও ফার্মসমূহের পরিদপ্তর** (আরজেএসসি) হল বাংলাদেশ সরকারের একটি প্রতিষ্ঠান যা বাংলাদেশের আইন অনুযায়ী কোম্পানি ও অন্যন্য প্রতিষ্ঠান গঠনের সুবিধা প্রদান করে, সেগুলোর নিবন্ধন প্রদান করে এবং প্রতিষ্ঠাসমূহের মালিকানা সম্পর্কিত সকল নথিপত্র সংরক্ষণ করে। প্রতিষ্ঠানটি একজন নিবন্ধকের অধীনে কার্যক্রম পরিচালনা করে থাকে।

ইতিহাস
------

ভারত বিভাগের পর পাকিস্তান বাণিজ্য মন্ত্রণালয়ের অধীনে চট্টগ্রামে প্রতিষ্ঠানটি যাত্রা শুরু করে। এ সময় কলকাতাতে নিবন্ধিত পূর্ব পাকিস্তানের কিছু কোম্পানি, পেশাদার সংগঠন ও অংশীদারী কারবারের নথিপত্র নিয়ে নিয়ে কার্যক্রম শুরু হয়। ১৯৬২ সালে এর প্রধথান কার্যালয় ঢাকায় স্থানান্তর করা হয়। ২০১৫ সালের জুন পর্যন্ত প্রতিষ্ঠানটির হিসেব অনুযায়ী, এর অধীনে ১ লক্ষ ৯০ হাজার প্রতিষ্ঠান নিবন্ধিত রয়েছে।

কার্যাবলি
---------

যৌথমূলধন কোম্পানি ও ফার্মসমূহের পরিদপ্তর মূলত পাবলিক কোম্পানি, প্রাইভেট কোম্পানি, বিদেশি কোম্পানি, ট্রেড অরগানাইজেশন (বাণিজ্য সংগঠন), সোসাইটি (সমিতি) এবং পার্টনারশিপ ফার্ম (অংশীদারী কারবার) নিয়ে কাজ করে। আরজেএসসি এসব প্রতিষ্ঠানের নামের ছাড়পত্র, নিবন্ধন, প্রত্যায়িত অনুলিপি প্রদান, উইন্ডিং আপ ও স্ট্রাক অফ নিয়ে কাজ করে।

তথ্যসূত্র
---------

1. ↑  "Non-compliant firms to be removed from RJSC list"। *ডেইলি স্টার*। সংগ্রহের তারিখ ২২ মার্চ ২০১৯।
2. ↑  "যৌথমূলধন কোম্পানি ও ফার্মসমূহের পরিদপ্তর"। *যৌথমূলধন কোম্পানি ও ফার্মসমূহের পরিদপ্তর* (ইংরেজি ভাষায়)। ৯ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৯।
3. ↑  "Govt securities can now be traded on DSE"। *ডেইলি স্টার*। সংগ্রহের তারিখ ২২ মার্চ ২০১৯।